stanford-oval/wikipedia huggingface dataset:
מאיר פדר
פרסים והוקרה

פרס ראש אמ"ן ליצירתיות, 1978
המאמר הטוב ביותר לשנת 1993 בנושא תורת האינפורמציה מטעם Information Theory Society
פרס אוניברסיטת תל אביב לחוקר צעיר מצטיין, 1994
פרס תעשיות האלקטרוניקה, 1994 (הפרס הוענק על ידי נשיא המדינה)
פרס חקר אלקטרוניקה יישומית 1995, מטעם אוניברסיטת בן-גוריון בנגב
עמית IEEE עבור תרומותיו בנושאי עיבוד אותות ודחיסת מידע
פרס אוסקר בקטגוריית הפרסים המדעיים והטכניים לשנת 2021, לטכנולוגית העברת הווידאו האלחוטי, שמומש בשבבים של חברת אמימון
פרס מובילי התעשייה העולמית, 2021
הערות שוליים

↑  המענק הגבוה ביותר מטעם המועצה להשכלה גבוהה הוענק למרכז לבינה מלאכותית ומדעי הנתונים באוניברסיטת תל אביב, באתר www.tau.ac.il
↑  [https://www.rle.mit.edu/dspg/documents/MFeder0987.pdf Statistical Signal Processing using a class of
Iterative Estimation Algorithms], MIT, ‏1987
↑  Meir Feder, Google Scholar
↑  יותם נווה, אמימון מציגה - מהפך מוצלח, chiportal,‏ 13 בנובמבר 2018
↑  יהודה לוינגר, אנבידיה רוכשת את Run:ai הישראלית: מאחורי הקלעים של עסקת הענק, באתר אייס, 8 במאי 2024
↑  הילה חיימוביץ׳, גיוס: קרן StageOne II מגייסת 65 מיליון דולר | גיקטיים, באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2015-07-07
↑  Universal prediction of individual sequences | Information Theory Society, www.itsoc.org
↑  IEEE Fellows 1999 | IEEE Communications Society, www.comsoc.org
↑  רז ישראלי, הזוכה באוסקר: טכנולוגיה ישראלית, ישראל היום, 3 בפברואר 2021
↑  אמאל בשארה Says, פרופ’ מאיר פדר, בילי הרוויה, נאפה בשארה ורפי נווה – הזוכים בפרס מובי, באתר Chiportal, ‏2021-06-27
| --- | --- |
בקרת זהויות :  NLI: 987007382644005171  ACM DL: 81100248147  dblp: 97/1366  MGP: 91041  ORCID: 0000-0002-1290-0482
מודל XL

| --- | --- |
 סוגה:  מציאות
 יוצרים:  אנדריי טאן   יקטרינה סקולקינה   אנפיסה צ'כובה
 מנחים:  יקטרינה סקולקינה   אנפיסה צ'כובה   ולדיסלב יאמה   אנדריי טאן   טטיאנה מצקביץ'   קטיה אוסאדצ'ה
 פרסים:  חוזה דוגמנות
 ארץ מקור:  אוקראינה אוקראינה רוסיה רוסיה
 שפות:  אוקראינית ורוסית
 מספר עונות:  2
 מספר פרקים:  18 
 הפקה
 אורך פרק:  42 דקות
 שידור
 רשת שידור:  ערוץ 1+1 ערוץ יו
 תקופת שידור מקורית:  31 באוקטובר 2017 22 בפברואר 2020 – הווה
 
מודל XL (ברוסית: Модель XL) היא תוכנית מציאות אוקראינית-רוסית המשודרת באוקראינה (מאז אוקטובר 2017) וברוסיה (מאז פברואר 2020) בהנחייתם ובשיפוטם של אנדריי טאן, טטיאנה מצקביץ', קטיה אוסאדצ'ה, ולדיסלב יאמה, יקטרינה סקולקינה ואנפיסה צ'כובה. חרף מלחמת האזרחים באוקראינה והיחסים המתוחים בין אוקראינה לרוסיה, התוכנית הופקה בשיתוף פעולה בין ערוצי הטלוויזיה של שתי המדינות והתכנית משודרת בערוץ יו הרוסי ובערוץ 1+1 האוקראיני.
התוכנית מגייסת נשים גדולות לתחרויות יופי ומבטיחה לזוכה מביניהן חוזה דוגמנות עם הסוכנות הגדולה למידות גדולות במזרח אירופה ונועדה לעודד דימוי גוף חיובי בנוגע לנשים כבדות משקל.
שופטי התוכנית > אוקראינה

| שופטים | עונה> 1 (2017) | עונה> 2 (2018) |
| --- | --- | --- |
יקטרינה אוסאדצ'ה: מנחה
| ולדיסלב יאמה | שופט |  |
טטיאנה מצקביץ' : שופטת
אנדריי טאן: שופט
| בוגדן יוסיפצ'וק |  | שופט |
שופטי התוכנית > רוסיה

| שופטים | עונה> 1 (2020) | עונה> 2 (2020) |
| --- | --- | --- |
אנפיסה צ'כובה: מנחה
| ולדיסלב יאמה | שופט |  |
יקטרינה סקולקינה: שופטת
| ניקולאי אובצ'קין |  | שופט |
| ולנטין סאפין |  | שופט |
זוכים > אוקראינה

| שם | עונה |
| --- | --- |
מריה פאבליוק: 1
נטליה פטריק: 2
זוכים > רוסיה

| שם | עונה |
| --- | --- |
ילנה טרחינה: 1
מאיר פוזנר

ערך זה עוסק ברב מחבר ספר בית מאיר ואב"ד שוטלנד שבדנציג. אם התכוונתם למלחין, ראו .
| --- | --- |
 לידה:  1725 
 פטירה:  6 בפברואר 1807 (בגיל 82 בערך) כ"ה בשבט ה'תקס"ז Szkocja, ממלכת פרוסיה 
 מקום פעילות:  קניגסברג, דנציג
 תקופת הפעילות:  ? – 6 בפברואר 1807 
 בני דורו:  רבי עקיבא איגר
 חיבוריו:  "בית מאיר", קניין דעה
 
רבי מאיר פוזנר (ה'תפ"ה, 1725 - כ"ה בשבט ה'תקס"ז, 3 בפברואר 1807), מחבר ספר בית מאיר ואב"ד קניגסברג ושוטלנד (גר') שבעיר דנציג שבפולין.
שער הספר בית מאיר - דפוס יוזעפאף תרל"ה (1875)
תולדותיו

נולד בסביבות שנת תפ"ה (1725), לרב יהודה ליב. בגיל שלש עשרה נשא אישה מקהילת פוזנן והיה סמוך על שלחן חותנו בפוזנן כשבע שנים. אז נפטרה אשתו הראשונה. על שם עיר זו התווסף לשמו הכינוי "פוזנר". אחר כשנתיים נשא אישה מהעיר ליסא (כיום לשנו (Leszno)), ועבר להתגורר שם במשך כארבע עשרה שנה. ולאחר מכן, בהיותו כבן שלשים ושש התמנה לרב במעזריטש בה כיהן גם סבו רבי צבי הירש כרב. במעזריטש כיהן כארבע שנים, ולאחר מכן כיהן כרב בקניגסברג במשך שבע עשרה שנה, ובשנת תקמ"ב (1782) התקבל כרב בקהילת שוטלנד (פול') שבגדנסק, לאחר פטירת הרב אלחנן אשכנזי, שם ישב כעשרים וחמש שנה עד פטירתו בשנת ה'תקס"ז (1807).
משפחתו

בניו: לרבי מאיר נולדו שני בנים, בנו הגדול, יהודא ליב נולד סביבות שנת תקט"ו (1755), ונפטר בצעירותו, בהיותו בן חמש עשרה פחות יום. בן זה ניכר מצעירותו בגדלותו, עד ששימש כ"תלמיד חבר" לאביו, שאף הביא בשמו חידושי תורה.
לאחר פטירת בנו הגדול, לקח רבי מאיר את בנו השני, חיים, מבית הספר, ולימדו תורה עד שהביאו לדרגת "תלמיד חבר" שיכול היה לדון עמו בעומקה של הלכה. (כלשונו בהקדמתו לספרו). בנו זה, מילא את מקומו אחריו ברבנות שוטלנד, אך לא זכה להעמיד צאצאים אחריו.
חתנו: בתו פרידל נשאה לרבי יהודה ליב נומברג, שהיה אב"ד של ראוויטש.
מעמדו כפוסק בדורו

רבי מאיר היה מגדולי המשיבים בדורו, בין שואליו אפשר למצוא את רבי עקיבא איגר (שהיה צעיר ממנו בכשלשים שנה) שפונה אליו בהערכה והערצה.
ספרו "בית מאיר" התקבל גם לאחר פטירתו כספר פסיקה מוסמך. עדות לכך ניתן למצוא בהסכמתו הנלהבת של הגאון מלבוב רבי יוסף שאול נתנזון, למהדורת לבוב תרכ"א (1860), שכתב עליו את הדברים הבאים –
"והוא ספר בית מאיר, כשמו כן הוא, כי הוא מאיר עיניים לכל באי בית שמואל, והוא יורד ונוקב עד תהום עמקי מצולות הש"ס… וכמעט אומר שאין ערוך אליו בכל מפרשי דברי השו"ע והפוסקים האחרונים, ועל דבריו יש לסמוך לדינא כעל משענת חזק…."
ספריו

בית מאיר נדפס לראשונה בפרנקפורט דאודר תקמ"ז (1787). ובסופו נוסף קונטרס צלעות הבית - ויכוחים הנוגעים לדיני שולחן ערוך אבן העזר.
"קניין דעה" על שולחן ערוך חלק יורה דעה.
שאלות ותשובות בית מאיר, נדפסו על ידי מכון ירושלים, מהדורה ראשונה י-ם תשל"ו, מהדורה שנייה עם הוספות י-ם תשנ"ה.
כמו כן השאיר ביד בנו יחידו רבי חיים, שמילא מקומו ברבנות שוטלנד, מחברות בכתב ידו ובהם חידושים על הש"ס ושו"ת. בנו זה נפטר ולא השאיר אחריו צאצאים. כתבי היד של רבי מאיר פוזנר עברו אחר כך לידי בן חתנו, רבי יחזקאל נומברג אב בית הדין בלודז', וחלקם יצאו לאור מאוחר יותר על ידי בן נכדו רבי אפרים פישל.
הסכמותיו לספרים אחרים

רבי מאיר פוזנר לא היה מן המרבים לתת הסכמות לספרים. ידועה הסכמתו לספר גינת ורדים (לרבי יוסף תאומים מחבר ספר "פרי מגדים") מסוף תקופת כהונתו כרב במעזריטש. (ראש חודש כסלו תקכ"ז, 1766).
הערות שוליים

↑  זהו התאריך הכתוב בפנקס הקהילה. על מצבתו נכתב התאריך כ"ח בשבט, כנראה בטעות. ראו כאן.
↑  POSNER, MEÏR - JewishEncyclopedia.com, www.jewishencyclopedia.com
↑  תולדות חייו, על פי הקדמת המחבר לספר בית מאיר על שולחן ערוך אבן העזר
↑  על פי הקדמת רבי אפרים פישל להוצאת ספר בית מאיר חלק אורח חיים דפוס יוזעפף תרל"ה (1875)
| --- | --- |
בקרת זהויות :  NLI: 987007299052805171  GND: 1053485271  ISNI: 0000 0000 8442 4142  LCCN: nr95024906  NTA: 251920429  VIAF: 36808875   WorldCat (עם VIAF): 36808875 
הסכמת רבי יוסף שאול נתנזון לספר בית מאיר
הסכמת רבי מאיר פוזנר לספר גינת ורדים
לרינגוסקופיה

מיתרי הקול בבדיקת לרינגוסקופיה
מכשיר לרינגסקופ (הלהבים בגדלים שונים להתאמה מלאה למטופל)
לרינגוסקופ דיגיטלי (גליידיסקופ) המשלב לרינגוסקופ ומצלמת וידאו
לרינגוסקופיה (באנגלית: Laryngoscopy בעברית: ראי גרון) היא טכניקה המאפשרת סקירה של מיתרי הקול והלוע.
השימוש הנפוץ בלרינגוסקופיה הוא בבדיקה לאבחון פתולוגיות שונות בגרון או במהלך ביצוע אינטובציה לצורך הרדמה כללית או החייאה.
לרינגוסקופיה ישירה

מבוצעת באמצעות מכשיר לרינגסקופ. ההליך מבוצע בהרדמה כללית בדרך כלל במסגרת ניתוח או אינטובציה. השימוש בלרינגוסקופיה במהלך ניתוח מאפשר כריתה של פוליפים על מיתרי הקול.
לרינגוסקופיה ישירה > מהלך הבדיקה

הבדיקה הישירה מתבצעת בדרך כלל כאשר המטופל שוכב על גבו. הרופא מחדיר את הלרינגוסקופ לפה בצד ימין ומפנה אותו שמאלה כדי ללכוד ולהסיט את הלשון ולאפשר את הראות.
לרינגוסקופיה עקיפה

הבדיקה מבוצעת באמצעות סיב אופטי המייתר את הצורך להסתכל אל תוך גרון החולה, ומאפשר הדגמה טובה את הלוע ומיתרי הקול לאבחון פתולוגיות שונות בגרון. באמצעות בדיקה זו ניתן להתחקות אחר המקור לתחושות של עצם זר בגרון, צרידות לא מוסברת, שינויים מבניים כמו פוליפים ויבלות או תנועות של מיתרי הקול.
לרינגוסקופיה עקיפה > מהלך הבדיקה

הרופא מבצע אלחוש מקומי של אזור הגרון באמצעות ספריי (המכיל בדרך כלל לידוקאין) ולאחר מכן מחדיר צינורית דקה עם סיב אופטי ומצלמה, דרך האף, לגרון, התמונה מוצגת על גבי צג מחשב.
לרינגסקופ

לרינגוסקופ הוא מכשיר מעוקל בעל פנס בקצהו, המאפשר להרים את בסיס הלשון והאפיגלוטיס, ובכך לחשוף את מיתרי הקול. המכשיר מורכב משני חלקים המתחברים יחד באמצעות הברגה.
לרינגסקופ > לרינגוסקופ דיגיטלי - גליידיסקופ

גליידיסקופ (באנגלית: GlideScope) הוא פיתוח חדש של לרינגוסקופ המשולב עם מצלמת וידאו בעלת רזולוציה גבוהה.
סיבוכים

שימוש לא נכון בלרינגוסקופ עלול לגרום לנזק ופציעה לרקמה בגרון ולפגיעה בשיניים.
מארי-כריסטין בארו

| --- | --- |

 לידה:  21 במרץ 1944 (בת 80) הרובע השמיני של פריז, צרפת 
 מדינה:  צרפת 
 תקופת הפעילות:  מ-1967 
 מקום לימודים:  הקונסרבטואר הלאומי הגבוה לאמנות הדרמה  Cours Simon  Lycee Francais Charles de Gaulle 
 בן או בת זוג:  רוז'ה ואדים (1990–2000)  דניאל טוסקאן דו-פלאנטייה 
 צאצאים:  David Toscan du Plantier 
 פרסים והוקרה:  מפקדת בלגיון הכבוד (14 ביולי 2018)  אבירה בלגיון הצרפתי  קצינה בלגיון הכבוד  קצין מסדר האמנויות והספרות 
 פרופיל ב-IMDb
 
מארי-כריסטין בארו (בצרפתית: Marie-Christine Barrault; נולדה ב-21 במרץ 1944), היא שחקנית קולנוע צרפתייה, מועמדת פרס אוסקר לשחקנית הטובה ביותר לשנת 1975.
ביוגרפיה

בארו נולדה בפריז. היא אחייניתו של הפנטומימאי, השחקן והבמאי הנודע, ז'אן-לואי בארו.
היא התחילה את הקריירה שלה בתוכניות טלוויזיה מקומיות והתפרסמה בפעם הראשונה בסרטו של אריק רוהמר "הלילה שלי אצל מוד" בתור פרנסואה ארוסתו של ז'אן-לואי (ז'אן-לואי טרנטיניאן).
ב-1975 הייתה בארו מועמדת לפרס אוסקר לשחקנית הטובה ביותר על הופעתה בקומדיה הרומנטית "זוגות נשואים", שעובדה לאחר מכן לגרסה אמריקאית על ידי ג'ואל שומאכר ובמאי הסרט המקורי ז'אן-שארל טשלה.
התפרסמה מחוץ לקולנוע בצרפתי בדרמה הקומית של וודי אלן "אבק כוכבים" בתפקיד איזובל אחת מאהובותיו של הבמאי המפורסם סנדי בייטס (אלן).
לאחר מכן שיחקה את מאדאם ורדורן לצידם של ג'רמי איירונס ואורנלה מוטי בעיבוד הקולנועי המוצלח ליצירה הספרותית של מרסל פרוסט "בעקבות הזמן האבוד".
ב-1983 שיחקה בסרט הדרמה האמריקאי "שולחן לחמישה", לצדם של ג'ון ווייט וקווין קוסטנר.
בשנת 2009 שיחקה בסרט "מסדרים ללינה את החיים" של הבמאי כריסטוף הונורה.
בשנת 2024 שיחקה בסדרת הקומדיה "פיאסקו" (אנ') שעלתה נטפליקס.
חיים אישיים

לבארו שני ילדים מנישואיה הראשונים למפיק דניאל טוסאן דו פלאנטייה, נישואיה השניים היו לבמאי רוז'ה ואדים ונמשכו כעשר שנים עד לפטירתו של ואדים.
לוסט (נהר)

| --- | --- |
הנהר לוסט סמוך ליישוב בוננזה (אנ') באורגון
הנהר לוסט סמוך ליישוב בוננזה (אנ') באורגון
 מידע כללי
 אורך:  97 ק"מ
 אגן ניקוז:  7,800 קמ"ר
 מוצא:  מאגר קליר לייק (אנ') בקליפורניה
 גובה מוצא הנהר:  1,365 מטרים
 קואורדינטות מוצא:  41°56′24″N 121°30′19″W﻿ / ﻿41.94°N 121.505278°W﻿ / 41.94; -121.505278
 יובלים:  Miller Creek 
 שפך:  אגם טולי בקליפורניה
 קואורדינטות שפך:  47°14′23″N 95°12′27″W﻿ / ﻿47.23972°N 95.20750°W﻿ / 47.23972; -95.20750
 מדינות באגן הניקוז:  אורגון וקליפורניה בארצות הברית
 
 מפה המציגה את מהלך הנהר לוסט ויובלים
 
הנהר לוסט (באנגלית: Lost River, מילולית "הנהר האבוד") מתחיל ומסתיים באגן סגור בצפון קליפורניה ובדרום אורגון בארצות הברית. הנהר, באורך 97 קילומטרים, זורם בקשת ממאגר קליר לייק (אנ') במחוז מודק בקליפורניה, דרך מחוז קלאמת באורגון, לאגם טולי במחוז סיסקיו בקליפורניה. כ-74 קילומטרים מנהר לוסט נמצאים באורגון, ו-23 קילומטרים נמצאים בקליפורניה.
ממקורו הנהר זורם צפונה לעמק לאנגל (Langell Valley) באורגון, שם נשפך אליו מימין היובל נחל מילר (Miller Creek). ליד היישוב בוננזה (אנ') באורגון הנהר פונה מערבה ועובר דרך פער אולנה (Olene Gap), כ-15 קילומטרים מזרחית לעיר קלאמת פולס. הנהר פונה לדרום-מזרח וזורם לאורך בסיס הר סטוקל (Stukel Mountain), שם הוא יוצאים ממנו תעלות הטיה לאגמים קטנים כולל אגם נוס (אנ') להשקיה ובקרת שיטפונות. לאחר מכן הוא נכנס שוב לקליפורניה מדרום ליישוב מריל (אנ').
סכרים, תעלות, משאבות ומבנים מלאכותיים אחרים על נהר לוסט, מאגר קליר לייק ואגם טולי הם חלק ממיזם ההשקיה קלאמת של לשכת הטיוב של ארצות הברית, המנהל את זרימת המים באגן בעיקר לצורך חקלאות ובקרת שיטפונות (אנ'). המיזם מספק מים לכ-850 קילומטרים רבועים של אדמות יבול, 62% מהם באורגון ו-38% בקליפורניה. מים מאגן הנהר לוסט נכנסים לאגן הנהר קלאמת, בעיקר דרך ערוץ ההטיה של נהר לוסט, כ-6 קילומטרים במורד הזרם מהיישוב אולנה (Olene). הערוץ באורך 13 קילומטרים יכול לספק מים גם בזרימה בכיוון ההפוך מהקלאמת כאשר יש צורך במי השקיה עבור חוות בחלקים שיובשו של אגם טולי.
לאחר 1846, חצה שביל אפלגייט (אנ') את הנהר על גשר טבעי של אבני מדרך, שכוסה מאוחר יותר על ידי סכר של לשכת הטיוב, ליד מריל. מוקדם יותר באותה שנה, קרא החוקר ג'ון פרימונט לנחל בשם "נהר מקראדי" (McCrady River) על שם חבר נעורים, אך עם הזמן השם הנהר לוסט הפך רווח יותר ויותר. סניף דואר של הנהר לוסט פעל לזמן קצר, כנראה בסביבת אולנה באורגון, בשנים 1875–1876.
הזרימה בלוסט איטית ומאפשרת הזדמנויות לדיג של בס עד 3.2 קילוגרם, Ameiurus nebulosus (אנ')‏, Pomoxis (אנ'), אוקונוס צהוב (אנ'), ו-Archoplites interruptus (אנ'). דגי טרוטה נדירים בנהר הזה.
הערות שוליים

↑  "Klamath River Basin Overview". Natural Resources Conservation Service (NRCS). אורכב מ-המקור ב-25 באוגוסט 2009. נבדק ב-3 במרץ 2011. {{cite web}}:  (עזרה)
↑  "Lost River Subbasin Agricultural Water Quality Management Area Plan" (PDF). Oregon Department of Agriculture. 28 באפריל 2006. אורכב מ-המקור (PDF) ב-12 באוקטובר 2012. {{cite web}}:  (עזרה)
↑  "Klamath Project". U.S. Bureau of Reclamation. 7 באוקטובר 2009. אורכב מ-המקור ב-8 באוגוסט 2011. {{cite web}}:  (עזרה)
| --- | --- |
בקרת זהויות :  NLI: 987007561519105171  LCCN: sh2004007006
לואי ואן חאל

אלויסיוס פאולוס מריה "לואי" ואן חאל (בהולנדית: Aloysius Paulus Maria "Louis" van Gaal; נולד ב-8 באוגוסט 1951 באמסטרדם שבהולנד) הוא כדורגלן עבר הולנדי המשמש כיום כמאמן.
קריירת משחק

ואן חאל היה כדורגלן מקצועי במהלך שנות השבעים והשמונים. הוא התחיל ב-1972 כשחקן במועדון הכדורגל ההולנדי אייאקס אמסטרדם אך לא שיחק באף משחק של הקבוצה הראשונה. משם עבר לשחק במועדון הכדורגל אנטוורפן הבלגי ואחריו שיחק בטלסטאר ספורטקלאב. את מרבית הקריירה שלו העביר במועדון ספרטה רוטרדם בו שיחק בין 1978 ל-1986 ורשם 248 הופעות ליגה. את קריירת המשחק שלו סיים ואן חאל במועדון א.ז. אלקמאר בשנת 1987.
סגנון

ואן חאל ידוע כמאמן קר המתייחס לשחקניו בקשיחות. הוא ידוע כטקטיקן האוהב להפתיע, לדוגמה במשחק בין ברצלונה למנצ'סטר יונייטד במסגרת שלב הבתים בליגת האלופות בעונת 1998/99, כשהסב במהלך המשחק את לואיס אנריקה מעמדת הקשר האחורי לעמדת החלוץ. הדבר גרם לבלבול בהגנת יונייטד, וברצלונה כבשה שני שערים מהירים בזכות אנריקה.
למרות זה מנצ'סטר יונייטד עלתה לשלב הבא בליגת האלופות ולבסוף הגיעה לגמר וזכתה בו, כאשר ברצלונה הייתה במקום השלישי והודחה.
חיים אישיים

בגיל 18 פגש ואן חאל את פרננדה, הם נישאו שלוש שנים מאוחר יותר, ונולדו להם שתי בנות, ברנדה ורנטה. ב-2008 נישא ואן חאל לאשתו הנוכחית, טרוס.
באפריל 2022 סיפר בראיון טלוויזיה בהולנד כי הוא מתמודד עם סרטן הערמונית.
תארים כמאמן

אליפות הולנד (3):  1993/94, 1994/95, 1995/96
הגביע ההולנדי (1): 1992/93
הסופרקאפ ההולנדי (3):  1993/94, 1994/95, 1995/96
ליגת האלופות (1): 1994/95
גביע אופ"א (1): 1991/92
הסופרקאפ האירופי (1): 1995
הגביע הביניבשתי (1): 1995
אליפות ספרד (2):  1997/98, 1998/99
גביע המלך הספרדי (1):  1997/98
הסופרקאפ האירופי (1): 1997
אליפות הולנד (1): 2008/09
אליפות הבונדסליגה (1): 2009/10
הגביע הגרמני (1): 2009/10
הסופר קאפ הגרמני (1): 2010
הגביע האנגלי (1): 2016
הערות שוליים

↑  ynet, לואיס ואן חאל חוזר לברצלונה, באתר ynet, 13 במאי 2002
↑  ספרד: ברצלונה פיטרה את ואן חאל, באתר ynet, 28 בינואר 2003
↑  עוזי דן, לואיס ואן חאל שינה גישה ורץ עם אלקמאר לאליפות בהולנד, באתר הארץ, 23 בפברואר 2009
↑  הארץ, שירות "", לואי ואן חאל מונה למאמן באיירן מינכן, באתר הארץ, 13 במאי 2009
↑  סוף הדרך: לואי ואן חאל פוטר מבאיירן מינכן, באתר ONE‏, 10 באפריל 2011
↑  ynet ספורט, דיווח: "ליברפול פנתה ללואי ואן חאל", באתר ynet, 23 במאי 2012
↑  ואן חאל חוזר לאייאקס, ישמש כמנהל מקצועי, באתר ערוץ הספורט, 16 בנובמבר 2011
↑  ynet ספורט, הולנד: לואי ואן חאל מונה למאמן הנבחרת, באתר ynet, 6 ביולי 2012
↑  מערכת אתר ערוץ הספורט, ‏עכשיו זה רשמי: ואן חאל לא ימשיך לאמן ביונייטד, באתר ערוץ הספורט, 23 במאי 2016
↑  לואי ואן חאל הודיע רשמית על פרישה מאימון, באתר ערוץ הספורט, 11 במרץ 2019
↑  רשמית: ואן חאל מונה למאמן נבחרת הולנד, באתר ערוץ הספורט, 4 באוגוסט 2021
↑  ואן חאל חשף כיצד הסתיר את הסרטן מחניכיו: "קשה להתמודד עם החיים", באתר וואלה, 4 באפריל 2022
| נבחרת הולנד – מונדיאל 2014 (מקום שלישי) |
| --- | --- | --- |
|  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל |  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל | הולנד |
| נבחרת הולנד – מונדיאל 2022 |
| --- | --- | --- |
|  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל |  1 פספיר •  2 טימבר •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 חאקפו •  9 ל. דה יונג •  10 ממפיס •   11 ברחהאוס •  12 לאנג • 13 ביילו •  14 קלאסן • 15 דה רון • 16 מלסיה • 17 בלינד • 18 יאנסן • 19 וחהורסט • 20 קופמיינרס • 21 פ. דה יונג • 22 דומפריס • 23 נופרט • 24 טיילור • 25 סימונס • 26 פרימפונג • מאמן: ואן חאל | הולנד |
| --- | --- |
בקרת זהויות :  PLWABN: 9810578346405606  GND: 143078259  ISNI: 0000 0001 0793 9561  LCCN: nb2014019915  NTA: 160374618  VIAF: 160488653   WorldCat (עם VIAF): 160488653
מחוז אליטא

מחוז אליטא (בליטאית: Alytaus apskritis; בפולנית: Okręg olicki) הוא אחד מעשרת מחוזות ליטא. בירת המחוז היא העיר אליטא.
אליטא הוא המחוז הדרומי של ליטא, הוא משתרע על פני 5,425 קמ"ר (8.3% משטח ליטא) ונמצא בתוך האזור האתנוגרפי דזוקיה.
נכון לשנת 2014 גרו בשטחי המחוז 149,897 בני אדם. ב-1 ביולי 2010 בוטל הממשל המחוזי של מחוז אליטא, והוא נשאר הלכה למעשה כיחידה טריטוריאלית וסטטיסטית בלבד.
בשטחי המחוז נמצאת עיר הקיט דרוסקינינקאי.
מחוזות משנה

מחוז אליטא מחולק ל-5 מחוזות משנה:
המרחב המוניציפלי של העיר אליטא
אליטא (מחוז משנה)
דרוסקינינקאי (מחוז משנה)
לזדיי (מחוז משנה)
וריאנה (מחוז משנה)
מחוז אל אורו

אל אורו (בספרדית: El Oro) הוא אחד ממחוזות אקוודור הממוקם בדרום מערב המדינה. בירת המחוז היא מצ'אלה. מחוז צ'ימבורסו מורכב מ-14 קנטונים בעלי אוטונומיה חלקית.
כלכלת אל אורו מבוססת בעיקר על ייצוא של בננות (המחוז הוא אחד מן היצואנים הגדולים בעולם של בננות), שרימפס, קקאו וקפה. בעבר המחוז היה ידוע בשל ייצוא הזהב שבו.
היסטוריה

עד הגעת הספרדים בשנת 1549, אזור אל אורו היה מיושב בעיקר על ידי בני האינקה. במהלך המאה ה-16 וה-17 השלטונות הספרדיים כרו את הזהב ושלחו אותו לספרד. לאחר מרד מקומי ניתן גם לילידים ליהנות מן הזהב שבארצם.
המחוז הוקם במתכונתו הנוכחית בשנת 1882.
אזור אל אורו נכבש בחלקו על ידי פרו בזמן מלחמת פרו–אקוודור בשנת 1941.
לסלי גור

| --- | --- |

 לידה:  2 במאי 1946 ניו יורק, ארצות הברית
 פטירה:  16 בפברואר 2015 (בגיל 68) מנהטן, ארצות הברית 
 שם לידה:  לסלי סו גולדסטין
 שם במה:  Lesley Gore 
 מוקד פעילות:  ארצות הברית 
 תקופת הפעילות:  1963–2014 (כ־51 שנים)
 מקום לימודים:  קולג' שרה לורנס, בית הספר דווייט-אנגלווד 
 סוגה:  פופ, רוק
 שפה מועדפת:  אנגלית 
 חברת תקליטים:  Mercury, Mowest,‏ A&M
 בן או בת זוג:  Lois Sasson 
 פרופיל ב-IMDb
 
לסלי גור (באנגלית: Lesley Gore; ‏2 במאי 1946–16 בפברואר 2015) הייתה זמרת אמריקאית-יהודיה מתקופת להקות הבנות. גור ידועה בעיקר בשל להיט הפופ משנת 1963 "It's My Party", אותו הקליטה בגיל 16. בעקבות להיטה זה הפכה לאחת מזמרות פופ הנוער המוכרות ביותר בין השנים 1963–1967.
תולדותיה

נולדה בניו יורק בשם לסלי סו גולדסטין (Lesley Sue Goldstein) וגדלה בניו ג'רזי, במשפחה יהודית אמידה. אביה, לאו גור, היה יצרן של בגדים ובגדי-ים לילדים. כאשר הגיע שירה It's My Party למקום הראשון במצעד הפזמונים בארצות הברית, גור הייתה תלמידת תיכון, שנה לפני סיום לימודיה. בשלב מאוחר יותר היה השיר מועמד לפרס גראמי.
בעקבות להיטה הראשון גור הקליטה להיטים רבים נוספים, כולל Judy's Turn to Cry (הגיע למקום החמישי במצעד), She's a Fool (מקום חמישי), "You Don't Own Me" (מקום שני), That's the Way Boys Are (מקום 12). מפיק תקליטיה היה קווינסי ג'ונס אשר הפך לאחד מהמפיקים הבולטים בעולם המוזיקה, בארצות הברית.
גור דחתה הצעות לחוזי הופעות בטלוויזיה ובסרטים והעדיפה להמשיך לימודים בשרה לורנס קולג', מכללה פרטית בניו יורק. בחירה זו הגבילה את הופעותיה לסופי השבוע ולחופשות בלבד, ופגעה בקריירה שלה. למרות זאת גור המשיכה להיות אחת הזמרות האהודות ביותר בארצות הברית ובקנדה במחצית שנות ה-60. גור הקליטה גם רבים מלהיטיה בשפות אירופיות: צרפתית, גרמנית ואיטלקית.
לקראת סוף שנות ה-60, עם עליית המוזיקה הפסיכדלית דעכה הצלחתה של גור. להיטה האחרון במצעדים היה California Nights שהגיע למקום 16 בשנת 1967. בסוף שנות ה-60 הופיעה גור במועדונים קטנים ובקונצרטים. לצד הופעותיה המשיכה בכתיבת שירים ובהלחנתם, כולל השתתפות בכתיבת פסקול הסרט תהילה, לצד אחיה מייקל גור. שירם של האחים גור, Out Here on My Own, היה מועמד לפרס אוסקר והפך ללהיט.
בשנת 2005 שבה גור והקליטה שירים חדשים, לראשונה מאז 1976. שיריה זכו לביקורות חיוביות ואף הושמעו במספר סדרות טלוויזיה. באותה שנה יצאה מן הארון והכריזה שהיא לסבית. בעקבות הכרזתה, היו שמצאו רמזים לנטייתה המינית במילות השירים ששרה וחיברה שנים ארוכות קודם לכן.
בפברואר 2015 היא הלכה לעולמה אחרי מאבק בסרטן הריאה, בת 68 הייתה במותה.
דיסקוגרפיה > אלבומי אולפן

1963: I'll Cry If I Want to
1963: Lesley Gore Sings of Mixed-Up Hearts
1964: Boys, Boys, Boys
1964: Girl Talk
1965: My Town, My Guy & Me
1966: Lesley Gore Sings All About Love
1967: California Nights
1972: Someplace Else Now
1976: Love Me By Name
1982: The Canvas Can Do Miracles
2005: Ever Since
לה אקידד

קלוב דפורטיבו לה אקידד סגורוס (בספרדית: Club Deportivo La Equidad Seguros Sociedad Anónima) הוא מועדון כדורגל מהעיר בוגוטה שבקולומביה ומשחק בליגה הראשונה. הקבוצה משחקת את משחקיה הביתיים באצטדיון מטרופוליטנו דה טצ'ו ונחשבת לקבוצה הקטנה של עיר הבירה אחרי מיונאריוס ואינדפנדיינטה סנטה פה. הישגה הגדול ביותר הוא זכייה בקופה קולומביה ב-2008, שבעקבותיו נכנסה לדירוג 100 הקבוצות הטובות בעולם לאותה שנה על ידי התאחדות ההיסטוריה והסטטיסטיקה (IFFHS)
היסטוריה

המועדון נוסד בדצמבר 1982 ומיד החל לשחק במסגרת גביע הידידות של דרום בוגוטה, טורניר החובבנים החשוב ביותר של העיר. ב-1993 עברה הקבוצה לשחק בליגה השלישית בקולומביה שנקראת פרימרה סה (בספרדית Primera C) וזוהי בעצם ליגת חובבים תחת פיקוח ההתאחדות החובבנית לכדורגל (Difutbol). בשנת 2003 נרשמה הקבוצה אצל מנהלת הליגה הקולומביאנית, הדימאיור והפכה לקבוצה מקצוענית ששיחקה בליגה השנייה ובשנת 2006 תחת הדרכתו של המאמן אלכסיס גרסיה, זכתה בתואר בליגה זו, מה שהקנה לה את ההעפלה לליגה הבכירה.
היסטוריה > סגנות בעונת הבכורה

באופן טבעי כעולה חדשה הסמסטר הראשון של 2007 לא היה טוב והקבוצה סיימה במקום האחרון עם שני ניצחונות בלבד, אבל בסמסטר השני היא הדהימה את כולם. היא הצליחה להעפיל לפלייאוף כשהיא מסיימת את הליגה הסדירה במקום השני עם 34 נקודות אחרי אתלטיקו נסיונל ובפלייאוף מוגרלת לאותו בית יחד עם דפורטיבו פאסטו, דפורטס טולימה ובויקה צ'יקו. לה אקידד סיימה עם 12 נקודות במקום הראשון והעפילה למשחק הגמר, שם פגשה את נאסיונל. את המשחק הראשון היא אירחה באצטדיון אל קמפין הגדול והובסה 0–3, מה שהפך את המשחק השני במדיין לפרוטוקול בלבד ואכן אחרי 0-0 הוכתרה אתלטיקו נסיונל כאלופה. הקבוצה כללה שמות כמו סטלין מוטה, רומן טורס, רוברטו פולו, קרלוס בחארנו וג'רסון קורדובה שהיו בין היתר שחקני המפתח באותה עונה.
היסטוריה > זכייה היסטורית בגביע

בעונתה השנייה בסך הכל בליגה הבכירה, כבר הצליחה הקבוצה לזכות בתואר. זה קרה במתכונת המחודשת של הגביע הקולומביאני, טורניר שחזר אחרי שנים רבות של הפסקה. לה אקידד שובצה בבית C ביחד עם מיונאריוס, אינדפנדיינטה סנטה פה, בוגוטה פוטבול קלוב, סנטאורוס ואקדמיה פוטבול קלוב וסיימה כראש הבית. בשלב השלישי הדיחה את קוקוטה דפורטיבו ובחצי הגמר גברה על אנביגאדו. במשחק הגמר הם גברו בביתם על אונסה קלדס 0-1 ובגומלין שנערך באצטדיון פלוגרנדה, הם סיימו בתיקו 3-3 בשביל לחגוג תואר ראשון בהיסטוריה והעפלה לקופה סודאמריקנה 2009.